อายุ 32 นน.55 สูง 165หลังงดอาหาร 8 ชม. น้ำตาลในเลือด 106คอเรสเตอรอล 198 ไตรกีเซอไรด์ 69ถ้าผิดปกติ ต้องปรับตัวยังไงบ้างคะ
สวัสดีค่ะ การตรวจสุขภาพประจำปีนั้น ควรจะตรวจวัดน้ำหนัก ส่วนสูง ความดันโลหิต น้ำตาลในเลือด ไขมันในเลือด และการตรวจเฉพาะอื่นๆตามแต่ประวัติของแต่ละบุคคลโดยจากผลเลือดนั้นจะต้องดูประกอบกับค่าอ้างอิงของห้องปฏิบัติการร่วมด้วย ซึ่งจะแตกต่างกันไปในแต่ละห้องปฏิบัติการได้ แต่โดยปกติแล้ว ค่าน้ำตาลในเลือดที่ให้มานั้นอาจจัดอยู่ในกลุ่มที่สูงกว่าปกติ แต่ยังไม่เข้าข่ายเป็นเบาหวาน คือใกล้จะเป็นเบาหวาน ส่วนค่าไขมันในเลือดนั้นยังไม่น่าเกินค่าปกติค่ะดังนั้นในขณะนี้ควรเน้นการงดอาหารหวานทุกชนิด ออกกำลังกายสม่ำเสมอ สัปดาห์ละ 3-4 ครั้ง และกลับไปตรวจสุขภาพประจำปีตามแพทย์นัด หากยังไม่เป็นเบาหวานอาจยังไม่ได้มีการตรวจเลือดถี่มากนักและยังไม่มีการให้ยาลดน้ำตาลในเลือด แต่อย่างไรก็ตามควรเริ่มการรักษาสุขภาพอย่างจริงจังและกลับไปติดตามผลเลือดทุกปีค่ะ